Ježijs Bženčeks

Ježijs Juzefs Bženčeks (; dzimis ) ir poļu futbola treneris un bijušais futbolists. Spēlējis pussarga pozīcijā, bijis Polijas futbola izlases dalībnieks.

 Futbolista karjera 
Spēlētāja karjeru sāka Čenstohovas "Raków". Vēlāk pārstāvēja arī citus Polijas klubus. 1993. gadā Poznaņas "Lech" sastāvā kļuva par Polijas čempionu. Karjeras turpinājumā spēlēja Austrijas klubos Tirol Innsbruck, Lincas LASK un Izraēlas komandā Maccabi Haifa. 2000. gadā atgriezās Tirol Innsbruck un divas reizes (2001. un 2002. gadā) izcīnīja Austrijas čempiontitulu. Vēlāk spēlējis arī citos Austrijas klubos Grācas "Sturm" un FC Kärnten. Karjeras noslēgumā atgriezās Polijā. No 2007. līdz 2008. gadam spēlēja Zabžes "Gornik". Karjeru noslēdza 38 gadu vecumā Bitomas "Polonia" rindās.

Polijas izlasē pirmo spēli aizvadīja  pret Austriju. Pirmos vārtus izlases labā guva 1993. gada martā draudzības spēlē pret Brazīliju. Bijis arī izlases kapteinis. Kopā izlases rindās nospēlēja 42 spēles un guva 4 vārtus. Piedalījies 1992. gada vasaras olimpiskajās spēlēs Polijas komandas sastāvā, izcīnot sudraba medaļu.

 Trenera karjera 
2010. gadā kļuva par Čenstohovas "Raków" galveno treneri. Vēlāk vadījis arī klubus Gdaņskas "Lechia", Katovices GKS un Plockas "Wisła". 2018. gada jūlijā tika iecelts par Polijas futbola izlases galveno treneri. Šajā amatā bijis līdz 2021. gadam.

 Atsauces 

 Ārējās saites 

Kategorija:1971. gadā dzimušie
Kategorija:Silēzijas vojevodistē dzimušie
Kategorija:Polijas futbolisti
Kategorija:Poznaņas "Lech" spēlētāji
Kategorija:LASK spēlētāji
Kategorija:Polijas izlases futbolisti
Kategorija:1992. gada vasaras olimpisko spēļu dalībnieki
Kategorija:Polijas futbola treneri
Kategorija:Polijas futbola izlases treneri
Kategorija:Polijas olimpiskie sudraba medaļnieki
Kategorija:Olimpiskie sudraba medaļnieki futbolā
Kategorija:Grācas "Sturm" spēlētāji
Kategorija:Górnik Zabrze spēlētāji
Kategorija:Čenstohovas "Raków" spēlētāji
Kategorija:Haifas "Maccabi" spēlētāji